**Ministru kabineta noteikumu projekta**

**„Grozījumi Ministru kabineta 2011. gada 21. jūnija noteikumos Nr. 485 “Atsevišķu veidu bīstamo atkritumu apsaimniekošanas kārtība””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2011. gada 21. jūnija noteikumos Nr. 485 “Atsevišķu veidu bīstamo atkritumu apsaimniekošanas kārtība”” (turpmāk – noteikumu projekts) ir sagatavots, lai noteiktu prasības titāna dioksīda ražošanas iekārtu radīto emisiju ierobežošanai, kontrolei un monitoringam atbilstoši likuma “Par piesārņojumu” 11. panta otrās daļas 21. punktam un Eiropas Parlamenta un Padomes 2010. gada 24. novembra direktīvai 2010/75/ES par rūpnieciskajām emisijām (piesārņojuma integrēta novēršana un kontrole) (turpmāk – Direktīva 2010/75/ES). Noteikumu projekts nodrošinās arī Eiropas Parlamenta un Padomes 2018. gada 30. maija Direktīvas 2018/849/ES, ar ko groza Direktīvas 2000/53/EK par nolietotiem transportlīdzekļiem, 2006/66/EK par baterijām un akumulatoriem, un bateriju un akumulatoru atkritumiem un 2012/19/ES par elektrisko un elektronisko iekārtu atkritumiem (turpmāk – Direktīva 2018/849/ES) transponēšanu Latvijas tiesību aktos attiecībā uz ziņojumu sniegšanas prasībām par bateriju un akumulatoru atkritumu apsaimniekošanu.  |
| 2. | Pašreizējā situācija un problēmas, kuru risināšanai tiesību aktu projekts izstrādāts, tiesiskā regulējuma mērķis un būtība | 2.1.Pašreizējā situācija un problēmas, kuru risināšanai tiesību akta projekts izstrādāts:* + 1. pašreiz spēkā esošajos Ministru kabineta 2011. gada 21. jūnija noteikumos Nr. 485 “Atsevišķu veidu bīstamo atkritumu apsaimniekošanas kārtība” (turpmāk – MK noteikumi Nr. 485) V nodaļā ir noteiktas prasības titāna dioksīda rūpniecības atkritumu apsaimniekošanai. Lai pilnībā nodrošinātu Direktīvas 2010/75/ES prasību transponēšanu Latvijas normatīvajos aktos, ir nepieciešams noteikt prasības titāna dioksīda ražošanas iekārtu radīto emisiju ierobežošanai, kontrolei un monitoringam, izdarot grozījumus MK noteikumos Nr. 485. MK noteikumus Nr. 485 ir paredzēts attiecīgi papildināt ar prasībām titāna dioksīda ražošanas iekārtām. Vienlaikus ir nepieciešams precizēt prasības titāna dioksīda ražošanas atkritumu apsaimniekošanai atbilstoši direktīvai 2010/75/ES, tā kā Padomes 1978. gada 20. februāra Direktīva 78/176/EEK par titāna dioksīda ražošanas atkritumiem un Padomes 1982. gada 3. decembra Direktīva 82/883/EEK par procedūrām tādas vides uzraudzībai un kontrolei, kuru ietekmē titāna dioksīda ražošanas atkritumi, ir zaudējušas spēku 2014. gada 7. janvārī (Direktīvas 2010/75/ES 81. panta 1. punkts). Kā norādīts Eiropas Komisijas pasūtītajā pētījuma “Analysis of the Simplification of Titanium Dioxide Directives”[[1]](#footnote-2) (turpmāk – Pētījums), titāna dioksīda pigments tiek izmantots dažāda veida produktos, tajā skaitā tipogrāfijas krāsām, plastmasām un pārtikai. Katru gadu Eiropas Savienībā tiek saražoti 1.5 miljoni tonnu titāna dioksīda. Kopumā 12 Eiropas Savienības valstīs ir izvietotas 19 titāna dioksīda ražošanas uzņēmumi. Titāna dioksīda ražošanā tiek izmantoti divu veidu procesi: hlorīdu process un sulfātu process. Jāatzīmē, ka Latvijā nav titāna dioksīda ražošanas uzņēmumu, un nav paredzams, ka Latvijā varētu tikt izveidoti šādi rūpniecības uzņēmumi. Pašreiz spēkā esošajos normatīvajos aktos nav noteiktas prasības titāna dioksīda ietekmētās vides mērījumu veikšanā izmantojamiem standartiem.

2.1.2. Jāatzīmē, ka Eiropas Komisija nav noteikusi vienotu ziņojuma formātu dalībvalstīm ziņojuma sniegšanai par tirgū laistajiem bateriju un akumulatoru apjomiem, par savāktajiem pārnēsājamo bateriju un akumulatoru atkritumu apjomiem un par bateriju un akumulatoru pārstrādes efektivitāti, tomēr dalībvalstu pienākums sniegt attiecīgos ziņojumus izriet no Direktīvas 2006/66/EK 10. pantā un 12. panta 5. punktā. Atbilstoši Eiropas Komisijas 2008. gada 29. septembra lēmumam Nr. 2008/763/EK, ar ko atbilstīgi Eiropas Parlamenta un Padomes Direktīvai 2006/66/EK nosaka vienotu metodoloģiju, kā aprēķina, cik daudz pārnēsājamu bateriju un akumulatoru gadā pārdots tiešajiem lietotājiem, ir iespējams aprēķināt pārdoto pārnēsājamo bateriju un akumulatoru daudzumu, savukārt Eiropas Komisijas 2012. gada 11. jūnija Regula Nr. 493/2012/ES , ar ko saskaņā ar Eiropas Parlamenta un Padomes Direktīvu 2006/66/EK paredz sīki izstrādātus noteikumus attiecībā uz bateriju un akumulatoru atkritumu pārstrādes procesu pārstrādes mērķlielumus, attiecas tikai uz bateriju un akumulatoru pārstrādes procesu mērķlielumu aprēķināšanu.* 1. tiesiskā regulējuma mērķis un būtība:
		1. lai nodrošinātu likuma “Par piesārņojumu” 11. panta otrās daļas 21. punktā dotā deleģējuma izpildi un pilnībā pārņemtu Direktīvas 2010/75/EK prasības attiecībā uz titāna dioksīda ražošanas iekārtu radīto emisiju ierobežošanu, kontroli un monitoringu, noteikumu projektā paredzēts izdarīt grozījumus MK noteikumu Nr. 485 V nodaļā, kā arī 3. pielikumā;
		2. Pētījuma 5. nodaļā ir detalizēti aprakstīti titāna dioksīda rūpniecības radītā piesārņojuma monitoringa jautājumi, tajā skaitā, piemērojamie standarti, kurus ir izstrādājušas dažādas starptautiskās un nacionālās standartizācijas organizācijas. Minētā pētījuma 5-4. tabulā ir sniegta informācija par titāna dioksīda radītā gaisa piesārņojuma (cietās daļiņas, sēra dioksīds, sēra trioksīds, hlors) mērījumos izmantojamiem Eiropas Standartizācijas organizācijas (turpmāk – CEN), Starptautiskās standartizācijas organizācijas (turpmāk – ISO) un nacionāliem standartiem. Savukārt minētā pētījuma 5-5. tabulā ir sniegts plašs pārskats par ūdens paraugu ņemšanai un analīzēm piemērojamiem CEN standartiem (ietver prasības gan ķīmisko vielu analīžu veikšanai (hroms, dzīvsudrabs, arsēns, skābekļa saturs, hlorīdi, u.tml., gan toksiskuma un ekotoksiskuma noteikšanai). Ņemot vērā Pētījumā sniegto informāciju, gan komersantam, kurš vēlētos izveidot titāna dioksīda ražotni, gan Valsts vides dienestam, kurš veiktu izveidotās ražotnes darbības kontroli attiecībā uz normatīvajos aktos noteikto prasību izpildi, ir pieejama pietiekami plaša informācija par titāna dioksīda ražošanas monitoringā izmantojamiem standartiem. Tāpēc ir pamatoti noteikumu projektā ietvert Direktīvā 2010/75/ES 70. panta 3. punktā paredzēto regulējumu, ar kuru noteikts, ka prioritāri ir jāizmanto CEN standarti, bet ja CEN izstrādāti standarti nav pieejami, tad jāizmanto ISO, nacionālie vai starptautiskie standarti, kas nodrošina, ka tiek iegūti līdzvērtīgas zinātniskās kvalitātes dati;
		3. lai transponētu Direktīvas 2018/849/ES prasības, noteikumu projektā paredzēts precizēt MK noteikumu Nr. 485 redakciju, paredzot, ka ziņojumi par bateriju un akumulatoru atkritumu apsaimniekošanu Eiropas Komisijai būs jāiesniedz katru gadu 18 mēnešu laikā pēc attiecīgā ziņošanas perioda beigām.
 |
| 3. | Projekta izstrādē iesaistītās institūcijas un publiskas personas kapitālsabiedrības | VARAM. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Latvijā nav titāna dioksīda ražošanas uzņēmumu, un nav paredzams, ka Latvijā varētu tikt izveidoti šādi rūpniecības uzņēmumi.
2. pieci videi kaitīgo preču atkritumu apsaimniekotāji, kam ir tiesības saviem līgumpartneriem piešķirt atbrīvojumu no dabas resursu nodokļa samaksas par videi kaitīgām precēm;
3. pieci bīstamo atkritumu apsaimniekošanas komersanti, kuri veic bateriju un akumulatoru atkritumu pārvadājumus, lai minētos atkritumus nogādātu pārstrādei citās Eiropas Savienības valstīs, tā kā Latvijā nav pārstrādes iekārtu šādu atkritumu pārstrādei.
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskā regulējuma ietekme uz tautsaimniecību un sabiedrības mērķgrupām, īpaši norādot, kāda būs ietekme:Nav paredzams, ka noteikumu projekta prasības radīs būtisku ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem.Noteikumu projekta prasības neattiecas uz Nacionālā attīstības plāna 2014. – 2020. gadam rādītājiem mikrolīmenī vai makrolīmenī.Noteikumu projekta prasības neattiecas uz konkurenci.Noteikumu projekta ietekme uz vidi ir vērtējama pozitīvi, tā kā tiek noteiktas prasības titāna dioksīda ražošanas iekārtu radīto emisiju ierobežošanai, kontrolei un monitoringam. Noteikumu projekta prasībām nav ietekmes uz veselību.Noteikumu projekta prasības neskar nevalstiskās organizācijas. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.  |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Direktīva 2010/75/ES (OV L 334, 17.12.2010., 17. lpp.)Direktīva 2018/849/ES (OV L 150, 14.6.2018., 93. lpp.) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| 1. tabulaTiesību akta projekta atbilstība ES tiesību aktiem |
| **Attiecīgā ES tiesību akta datums, numurs un nosaukums** |  **Direktīva 2010/75/ES** |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 66. pants | 1. punkts | Pārņemtas pilnībā | Netiek noteiktas stingrākas prasības. |
| 67. pants | 7. punkts | Pārņemtas pilnībā.  | Netiek noteiktas stingrākas prasības. |
| 68. pants | 8. punkts | Pārņemtas pilnībā.  | Netiek noteiktas stingrākas prasības. |
| 69. panta 1. punkts | 8. punkts | Pārņemtas pilnībā. | Netiek noteiktas stingrākas prasības. |
| 69. panta 2. punkts | 8. punkts | Pārņemtas pilnībā.  | Netiek noteiktas stingrākas prasības. |
| 70. panta 1. punkts | 8. punkts | Pārņemtas pilnībā. | Netiek noteiktas stingrākas prasības. |
| 70. panta 2. punkts | 8. punkts | Pārņemtas pilnībā. | Netiek noteiktas stingrākas prasības. |
| 70. panta 3. punkts | 8. punkts | Pārņemtas pilnībā. | Netiek noteiktas stingrākas prasības. |
| VIII pielikuma 1. daļa | 11. punkts | Pārņemtas pilnībā. | Netiek noteiktas stingrākas prasības. |
| VIII pielikuma 2. daļa | 11. punkts | Pārņemtas pilnībā. | Netiek noteiktas stingrākas prasības. |
| VIII pielikuma 3. daļa | 11. punkts | Pārņemtas pilnībā. | Netiek noteiktas stingrākas prasības. |
| **Attiecīgā ES tiesību akta datums, numurs un nosaukums** | **Direktīva 2018/849/ES** |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1. panta 1. punkts |  | Nav jāpārņem. | Attiecas uz Eiropas Komisijas pilnvarām |
| 1. panta 2. punkts |  | Pārņemtas pilnībā. | Likuma “Par nolietotiem transportlīdzekļiem” 6. panta piektā daļa. |
| 1. panta 3. punkta a) apakšpunkts |  | Netiks pārņemts | VARAM līdz 2019. gada 1. janvārim sagatavos Ministru kabineta noteikumu projektu “Grozījumi Ministru kabineta 2011. gada 22. februāra noteikumos Nr. 135 “Noteikumi par nolietotu transportlīdzekļu pārstrādi un apstrādes uzņēmumiem noteiktajām vides prasībām””, ar kuru tiks transponēta attiecīgā norma |
| 1. panta 3. punkta b) apakšpunkts |  | Netiks pārņemts | Attiecas uz Eiropas Komisijas pilnvarām |
| 1. panta 4. punkts |  | Netiks pārņemts | Attiecas uz Eiropas Komisijas pilnvarām |
| 1. panta 5. punkts |  | Netiks pārņemts | Attiecas uz Eiropas Komisijas pilnvarām |
| 1. panta 6. punkta a) apakšpunkts |  | Netiks pārņemts | VARAM līdz 2019. gada 1. janvārim sagatavos Ministru kabineta noteikumu projektu “Grozījumi Ministru kabineta 2011. gada 22. februāra noteikumos Nr. 135 “Noteikumi par nolietotu transportlīdzekļu pārstrādi un apstrādes uzņēmumiem noteiktajām vides prasībām””, ar kuru tiks transponēta attiecīgā norma |
| 1. panta 6. punkta b) apakšpunkts |  | Netiks pārņemts | VARAM līdz 2019. gada 1. janvārim sagatavos Ministru kabineta noteikumu projektu “Grozījumi Ministru kabineta 2011. gada 22. februāra noteikumos Nr. 135 “Noteikumi par nolietotu transportlīdzekļu pārstrādi un apstrādes uzņēmumiem noteiktajām vides prasībām””, ar kuru tiks transponēta attiecīgā norma. |
| 1. panta 7. punkts |  | Netiks pārņemts | Attiecas uz Eiropas Komisijas pilnvarām |
| 1. panta 8. punkts |  | Netiks pārņemts | Attiecas uz Eiropas Komisijas pilnvarām |
| 1. panta 9. punkts |  | Netiks pārņemts | Attiecas uz komiteju procedūru. |
| 2. panta 1. punkts | 3. un 4. punkts | Pārņemtas pilnībā | Netiek noteiktas stingrākas prasības |
| 2. panta 2. punkts | 3. un 4. punkts | Pārņemtas pilnībā | Netiek noteiktas stingrākas prasības |
| 2. panta 3. punkts | 3. un 4. punkts | Pārņemtas pilnībā | Netiek noteiktas stingrākas prasības |
| 2. panta 4. punkts |  | Netiks pārņemts | VARAM līdz 2020. gada 5. jūlijam sagatavos likumprojektu “Grozījumi Atkritumu apsaimniekošanas likumā”, ar kuru tiks transponēta attiecīgā norma. |
| 2. panta 5. punkts |  | Netiks pārņemts | Attiecas uz Eiropas Komisijas pilnvarām |
| 3. panta 1. punkta a) apakšpunkts |  | Netiks pārņemts | VARAM līdz 2019. gada 1. janvārim sagatavos Ministru kabineta noteikumu projektu “Grozījumi Ministru kabineta 2014. gada 8. jūlija noteikumos Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība””, ar kuru tiks transponēta attiecīgā norma. |
| 3. panta 1. punkta b) apakšpunkts |  | Netiks pārņemts | VARAM līdz 2019. gada 1. janvārim sagatavos Ministru kabineta noteikumu projektu “Grozījumi Ministru kabineta 2014. gada 8. jūlija noteikumos Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība””, ar kuru tiks transponēta attiecīgā norma. |
| 3. panta 2. punkts |  | Netiks pārņemts | VARAM līdz 2020. gada 5. jūlijam sagatavos likumprojektu “Grozījumi Atkritumu apsaimniekošanas likumā”, ar kuru tiks transponēta attiecīgā norma. |
| 3. panta 3. punkts |  | Netiks pārņemts | Attiecas uz Eiropas Komisijas pilnvarām |
| 4. panta 1. punkts | 9. punkts | Pārņemtas pilnībā | Netiek noteiktas stingrākas prasības |
| 4. panta 2. punkts |  | Netiks pārņemts | Attiecas uz dalībvalsts pienākumu informēt Eiropas Komisiju par pieņemtajiem tiesību aktiem. |
| 5. pants |  | Netiks pārņemts | Direktīvas stāšanās spēkā kārtība |
| 6. pants |  | Netiks pārņemts | Direktīvas adresāti. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Direktīvu 2010/75/ES un 2018/849/ES transponējamās normas neparedz rīcības brīvību ES dalībvalstij pārņemt vai ieviest noteiktas ES tiesību akta normas. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Informācija par Direktīvas 2010/75/ES citu normu transponēšanu ir pieejama 2013. gada 31. marta grozījumu likumā “Par piesārņojumu” anotācijā.[[2]](#footnote-3) |

|  |
| --- |
| **2. tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu  | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē  | Noteikumu projekts un sākotnējās ietekmes novērtējuma ziņojums 2018. gada 7. novembrī tika publicēts VARAM tīmekļvietnē: [www.varam.gov.lv](http://www.varam.gov.lv).  |
| 3. | Sabiedrības līdzdalības rezultāti  | Publicētajā noteikumu projektā tika paredzēts svītrot noteikumu Nr. 485 2. pielikuma 2.1.1. un 3.1.1. apakšpunktus, kur noteikts, ka elektriskos svina akumulatorus uzskata par pārnēsājamām baterijām vai akumulatoriem. Izvērtējot atbilstoši MK noteikumu Nr. 485 31. punkta prasībām sagatavotos ziņojumus Eiropas Komisijai, VARAM secināja, ka svina akumulatori un baterijas nav pamatoti klasificēti kā pārnēsājamas baterijas vai akumulatori, tā kā tie atbilstoši pielietojumam ir klasificējami kā transportlīdzekļu baterijas vai akumulatori, atbilstoši Atkritumu apsaimniekošanas likuma 30. panta otrās daļas 4. punktam. Minētās neprecizitātes rezultātā nebūtu iespējams iegūt kvalitatīvus datus par tirgū laistajiem bateriju un akumulatoru daudzumiem un par savāktajiem bateriju un akumulatoru daudzumiem. Par publicēto noteikumu projektu tika saņemta Latvijas Elektrotehnikas un elektronikas rūpniecības asociācijas (turpmāk – LETERA) 2018. gada 21. novembra vēstule Nr. 3-2/40-e, kurā asociācija iebilst pret noteikumu projektā paredzēto 2. pielikuma 2.1.1. un 3.1.1. apakšpunkta svītrošanu, norādot, ka šādi grozījumi neatbilst Direktīvas 2006/66/EK par baterijām un akumulatoriem un bateriju un akumulatoru atkritumiem prasībām. LETERA arī norāda, ka, lai uzlabotu iesniegto datu kvalitāti, ir jānosaka atbildība par bateriju un akumulatoru ražotāju iesniegto datu patiesumu, jānodrošina iesniegto datu pārbaudes un VARAM aktīvāk ir jāveicina informācijas apmaiņa un dialogs starp LETERA un Valsts Vides dienestu. VARAM izvērtēja LETERA izteiktos iebildumus un ņēma tos vērā, attiecīgi svītrojot noteikumu projekta 11. punktu, ar kuru bija paredzēts svītrot noteikumu Nr. 485 2. pielikuma 2.1.1. un 3.1.1. apakšpunktus.  |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VARAM, Valsts vides dienests. |
| 2. | Projekta izpildes ietekme uz pārvaldes funkcijām un institucionālo struktūru | Noteikumu projekts neietekmē iesaistīto institūciju funkcijas un uzdevumus.Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav |

Vides aizsardzības un

reģionālās attīstības ministrs Juris Pūce

Doniņa 67026515

ilze.donina@varam.gov.lv

1. http://ec.europa.eu/environment/waste/pdf/tio2\_simplification\_report\_iss3.pdf [↑](#footnote-ref-2)
2. <http://titania.saeima.lv/LIVS11/SaeimaLIVS11.nsf/0/159521E4B11B3C12C2257AC5002BCB6B?OpenDocument> [↑](#footnote-ref-3)